Eelnõu

NARVA LINNAVALITSUS

KORRALDUS

Narva ………….…. 2021 nr ………….….

**Munitsipaalomandisse antavate maaüksuste sihtotstarbe määramine**

**(Elektrijaama tee 3, Uus põik 2a)**

**1. Asjaolud ja menetluse käik**

MaaRS § 28 lõige 3 sätestab, et maa, mille munitsipaalomandisse andmist kohaliku omavalitsuse üksus MaaRS-is sätestatud tähtajaks ei taotlenud, antakse munitsipaalomandisse, kui maa ei kuulu MaaRS-i alusel tagastamisele, erastamisele või riigi omandisse jätmisele. Vastavalt MaaRS § 25 lõikele 5¹, otsustab MaaRS § 38 lõike 3 kohaselt välja selgitatud munitsipaalomandisse antava maa munitsipaalomandisse andmise Maa-ameti peadirektor.

Vastavalt Vabariigi Valitsuse 02.06.2006 määrusega nr 133 kehtestatud *maa munitsipaalomandisse andmise korra* § 83 lõike 1 kohaselt algatab Maa-amet maa munitsipaalomandisse andmise menetluse, teatades maa munitsipaalomandisse andmise kavatsusest linna- või vallavalitsusele, kelle omandisse maa soovitakse anda.

Lähtuvalt eeltoodust esitas Maa-amet Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate reformimata maaüksuste kohta, mis ei ole vajalikud riigi ülesannete täitmiseks ja on otstarbekas anda kohaliku elu korraldamiseks Narva linna munitsipaalomandisse (kirjas tabel 4).

Kõnesolevate maaüksuste koha-aadressid on kantud Aadressiandmete süsteemi (ADS) ning katastriüksused on moodustatud 29.05.2020.a masskande käigus Maa-ameti peadirektori 04.12.2019.a korralduse nr 1-17/19/3147 alusel.

Maa munitsipaalomandisse andmiseks palub Maa-amet teatada maaüksuste kohta maa erastamiseks või tagastamiseks tähtaegselt esitatud avalduste puudumisest või esitada andmed lahendamata taotluste kohta ning määrata maakatastriseaduse § 20 lõikest 7 tulenev maa sihtotstarve.

Käesolevas korralduses nimetatud katastriüksused on moodustatud kehtestatud detailplaneeringute alusel.

Elektrijaama tee 3 (51101:001:1462, pindala 14090 m2) katastriüksus on moodustatud vastavalt Narva Linnavolikogu 04.10.2012 otsusega nr 118 kehtestatud *Narva Tööstuspargi territooriumi* detailplaneeringule (Pos.35).

Uus põik 2a (51101:001:1409, pindala 64 m2) katastriüksus on moodustatud vastavalt Narva Linnavolikogu 26.11.2009 otsusega nr 183 kehtestatud *Tallinna mnt 41 ja selle lähiala* detailplaneeringule (Pos.13).

Kuna katastriüksus on moodustatud vastavalt detailplaneeringule, siis maakatastriseaduse § 20 lõike 7 kohaselt määratakse katastriüksusele detailplaneeringust tulenev sihtotstarve.

Kõnesolevate maaüksuste osas puuduvad teiste isikute taotlused maa tagastamiseks või lahendamata taotlused maa erastamiseks.

**2. Õiguslikud alused**

Maa munitsipaalomandisse andmise korra § 83 lõike 2 kohaselt linna- või vallavalitsus määrab ühe kuu jooksul maaüksuse sihtotstarbe ja koha-aadressi ja edastab Maa-ametile vastava otsuse ning teatab Maa-ametile maaüksuse erastamiseks või tagastamiseks tähtaegselt esitatud avalduste puudumisest või esitab andmed lahendamata taotluste kohta.

**3. Otsus**

Määrata maaüksustele sihtotstarbed vastavalt kehtestatud detailplaneeringutele järgmiselt:

3.1 Elektrijaama tee 3 (51101:001:1462) ̶ üldkasutatav maa (017; Üm);

3.2 Uus põik 2a (51101:001:1409) ̶ tootmismaa (003; T).

**4. Rakendussätted**

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

 Linnasekretär